PATVIRTINTA

Vilniaus Žemynos gimnazijos

direktoriaus

2019 m. liepos mėn. 9 d.

Įsakymu Nr. V1-357

SUDERINTA

Vilniaus miesto savivaldybės

administracijos

Švietimo, kultūros ir sporto

departamento vedėjo

2019 m. rugpjūčio 29 d.

įsakymu Nr. A15-1784/19-(2.1.4-KS1)

**VILNIAUS ŽEMYNOS GIMNAZIJOS**

**2019 – 2020 IR 2020 – 2021 MOKSLO METŲ PAGRINDINIO IR VIDURINIO UGDYMO PROGRAMŲ**

**UGDYMO PLANAS**

Vilnius

2019

**TURINYS**

1. BENDROSIOS NUOSTATOS ................................................................................................................ 3
2. UGDYMO ORGANIZAVIMAS ............................................................................................................. 5
3. MOKSLO METŲ TRUKMĖ ........................................................................................................ 5
4. GIMNAZIJOS UGDYMO PLANO ĮGYVENDINIMAS ............................................................ 6
5. MOKYKLOS UGDYMO TURINIO ĮGYVENDINIMO PLANAVIMAS .................................. 7
6. MOKINIŲ MOKYMOSI KRŪVIO REGULIAVIMAS .............................................................. 8
7. MOKYMOSI PAGALBOS TEIKIMAS, MOKINIUI, BESIMOKANČIAM PAGAL PAGRINDINIO UGDYMO PROGRAMĄ .................................................................................. 9
8. LAIKINŲJŲ MOKYMOSI GRUPIŲ SUDARYMAS ................................................................. 9
9. MOKINIŲ MOKYMO NAMIE ORGANIZAVIMAS ................................................................. 9
10. PAGRINDINIO UGDYMO PROGRAMOS VYKDYMAS ................................................................ 10
11. PAGRINDINIO UGDYMO PROGRAMOS VYKDYMO BENDROSIOS NUOSTATOS ..... 10
12. DALYKŲ SRIČIŲ UGDYMO TURINIO ĮGYVENDINIMAS ................................................ 12
13. VIDURINIO UGDYMO PROGRAMOS VYKDYMAS ..................................................................... 14
14. ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PAGRINDINIO, VIDURINIO UGDYMO PROGRAMOS DALĮ AR PAGRINDINIO UGDYMO PROGRAMĄ, UGDYMO ORGANIZAVIMAS .................................................................................. 17
15. MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS ................. .................................. 18
16. BENDROSIOS NUOSTATOS ................................................................................................... 18
17. INDIVIDUALAUS UGDYMO PLANO RENGIMAS .............................................................. 18
18. MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS ................................................................................................. 19
19. SPECIALIOSIOS PEDAGOGINĖS IR SPECIALIOSIOS PAGALBOS MOKINIAMS TEIKIMAS .................................................................................................................................. 19
20. MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE ..... 20

**I. BENDROSIOS NUOSTATOS**

1. Vilniaus Žemynos gimnazija, (įsteigta 1987 m. liepos 1 d. kaip 59 vidurinė mokykla), yra mokymo ir švietimo įstaiga, teikianti bendrąjį pagrindinį ir vidurinį išsilavinimą. Gimnazija yra išgryninta keturmetė dviejų pakopų ugdymo institucija. Jos struktūra: trečiasis ugdymo koncentras – dvejų metų pagrindinė mokykla ir ketvirtasis ugdymo turinio koncentras – dvejų metų vidurinį išsilavinimą teikianti mokykla.
2. Į gimnaziją atvyksta mokytis skirtingus mokymosi pasiekimus turintys mokiniai, todėl gimnazijos mokytojų kolektyvas siekia padėti visiems mokiniams subręsti ir tapti savarankiškomis asmenybėmis. Pastarųjų metų mokinių ugdymosi rezultatai ir pasiekta pažanga yra stabili. Gimnazija yra gerai vertinama mieste bei šalyje, joje diegiamos naujovės ir formuojamas patrauklios gimnazijos įvaizdis (gimnazijos 2018 m. vidaus audito išvados).

3. Vilniaus Žemynos gimnazijos tikslas – atsižvelgiant į gimnazijos mokinių skirtingus poreikius ir gebėjimus, skatinti mokinius siekti aukštesnių ugdymosi tikslų. Įgyvendinant mokyklos tikslą bendruomenės nariai siekia šių uždavinių:

3.1. ugdyti brandžią, atvirą idėjoms, iššūkiams asmenybę, puoselėjančią savigarbą, tautinį tapatumą, istorinę savimonę, stiprinančią kultūrines kompetencijas.

3.2. puoselėti bendruomenės savitarpio pasitikėjimu ir konstruktyviu dialogu grįstus santykius.

3.3. siekti ugdymusi paremto ugdymo.

3.4. plėtoti dinamišką, atvirą ir funkcionalią ugdymosi aplinką, skatinančią tyrinėti, atskleisti kiekvieno poreikius ir gabumus.

4. Vilniaus Žemynos gimnazijos 2019–2020 ir 2020–2021 mokslo metų pagrindinio ir vidurinio ugdymo programų ugdymo planai (toliau – ugdymo planai), parengti vadovaujantis Lietuvos Respublikos švietimo ir mokslo ministro 2019 m. balandžio 15 d. įsakymu Nr. V-417 „Dėl 2019-2020 ir 2020-2021 mokslo metų pagrindinio ir vidurinio ugdymo programų bendrųjų planų patvirtinimo“. Gimnazijoje mokomųjų dalykų pasirinkimas skirtas mokinių matematiniams, kalbiniams, socialiniams, ekonominiams, komunikaciniams, informaciniams, meniniams, sportiniams bei kūrybiniams gebėjimams ugdyti. Pagilintam mokymui siūlomi šie pasirenkamieji dalykai: matematikos VGTU grupė, fizikos VGTU grupė, chemijos VGTU grupė; IT robotika, istorijos žinovas ir kt. Papildomai mokiniams galima pasirinkti trečiąją užsienio kalbą (japonų, italų, prancūzų, vokiečių, rusų), braižybą, dizainą, IKDM (CLIL) biologijos - anglų, IKDM (CLIL) chemijos - anglų mokymą, krašto gynybą, teisinį, karjeros ugdymą, psichologiją ar retoriką.

5. Mokymosi ir pasiekimų spragoms kompensuoti teikiama mokymosi pagalba: galimos trumpalaikės ir ilgalaikės pedagogų konsultacijos, pasirašomos trišalės Bandomosios sutartys. 2018 metų duomenimis, patenkinamu lygmeniu ir nepasiekusių patenkinamo lygmens besimokančiųjų gimnazijoje buvo 52 procentai mokinių. Šie mokiniai stokoja ugdymosi motyvacijos, negeba suformuluoti bei išsakyti individualių ugdymosi lūkesčių, todėl reikalauja ne mažų specialistų ir pedagogų žmogiškųjų ir laiko resursų minimaliai pažangai pasiekti (gimnazijos 2018 m. vidaus audito išvados).

6. Gimnazijoje yra skatinama mokinių lyderystė įvairiose veiklose, nuolat vykdoma projektinė veikla, todėl mokiniai gali atskleisti gebėjimus, pritaikyti žinias bei turimą patirtį. Ugdymo įstaigoje veikia neformaliojo ugdymo dalykiniai, sportiniai, meniniai būreliai: Baltijos jūros projektas, „LET‘S TAKE CARE OF THE PLANET“, UNESCO (mokyklų tinklas Lietuvoje), lengvosios atletikos, krepšinio, tinklinio, futbolo, šachmatų, jaunimo mišraus choro, teatro, interjero detalių kūrybinė studija, gimnazijos metraštininkų, pučiamųjų instrumentų orkestras „Jovaras“ ir kiti.

7. Gimnazijos bendruomenė puoselėja pagarbius savitarpio santykius, formuoja mokymosi kultūrą bei organizuoja turiningą, įvairiapusišką mokyklos gyvenimą: organizuojamos varžybos, edukacinės išvykos, švenčiamos svarbiausios šventės ir pan. (gimnazijos 2018 m. vidaus audito išvados).

8. Ugdymo planai ir tvarkaraščiai yra sudaromi kiek įmanoma atsižvelgiant į mokinių poreikius. Ugdymo turinys įgyvendinamas vadovaujantis Pradinio, pagrindinio, vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – Pagrindinio ugdymo bendrosios programos), Vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – Vidurinio ugdymo bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“ (toliau – Geros mokyklos koncepcija), Bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2019 m. balandžio 15 d. įsakymu Nr. V-417 „Dėl 2019–2020 ir 2020–2021 mokslo metų pagrindinio ir vidurinio ugdymo programų bendrųjų ugdymo planų patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), ir kt. švietimą reglamentuojančiais dokumentais.

9. Ugdymo planą parengė gimnazijos Strateginio planavimo grupė (Vilniaus Žemynos gimnazijos direktoriaus 2018 m. rugsėjo 10 d. įsakymas Nr. V1-334), kuri jį rengdama vadovavosi demokratiškumo, savivaldumo, prieinamumo, bendradarbiavimo principais ir susitarė dėl ugdymo plano turinio, struktūros, formos ir jo įgyvendinimo rezultatyvumo.

10. Ugdymo plane vartojamos sąvokos:

10.1. **Gimnazijos ugdymo planas** – gimnazijoje vykdomų ugdymo programų įgyvendinimo aprašas, parengtas, vadovaujantis Bendraisiais ugdymo planais.

10.2. **Pamoka** – pagrindinė nustatytos trukmės nepertraukiamo mokymosi organizavimo forma.

10.2. **Dalyko modulis** – apibrėžta, savarankiška ir kryptinga ugdymo programos dalis.

10.3. **Kontrolinis darbas** – žinių, gebėjimų, įgūdžių parodymas arba mokinio žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.

10.3. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.

10.4. **Kompetencija** – gebėjimas atlikti tam tikrą veiklą, remiantis įgytų žinių, mokėjimų, įgūdžių, vertybinių nuostatų visuma.

10.5. **Specialiųjų poreikių mokinys** – mokinys, kurio galimybės mokytis ir dalyvauti visuomenės gyvenime yra ribotos dėl įgimtų ar įgytų sutrikimų arba mokinys, turintys išskirtinius gebėjimus.

10.6. **Švietimo pagalba** – mokiniams, jų tėvams (globėjams, rūpintojams), mokytojams ir švietimo teikėjams specialistų teikiama pagalba, kurios tikslas – didinti švietimo veiksmingumą.

10.7. Kitos Bendruosiuose ugdymo planuose vartojamos sąvokos, apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

11. Rengdama ugdymo planus, gimnazija remiasi švietimo stebėsenos, mokinių pasiekimų ir pažangos vertinimo ugdymo procese duomenimis ir informacija, nacionalinių mokinių pasiekimų patikrinimo, nacionalinių ir tarptautinių mokinių pasiekimų tyrimų rezultatais, gimnazijos veiklos įsivertinimo ir išorinio vertinimo duomenimis.

**II. UGDYMO ORGANIZAVIMAS**

**1. MOKSLO METŲ TRUKMĖ**

12. Ugdymo organizavimas I–IV gimnazijos klasėse:

12.1. 2019 – 2020 mokslo metai. Mokslo metų ir ugdymo proceso pradžia – 2019 m. rugsėjo 2 d.

12.2. Ugdymo proceso trukmė I–III gimnazijos klasės mokiniams – 185 ugdymo diena, IV gimnazijos klasės mokiniams – 163 ugdymo dienos.

12.3. Mokslo metų pabaiga – IV klasių mokiniams – 2020 m. gegužės 24 d., I-III klasių mokiniams – 2020 m. birželio 19 d.

12.4. I pusmetis 2019 m. rugsėjo 2 d. – 2020 m. sausio 31 d., II pusmetis – 2020 m. vasario 1 d. – 2020 m. birželio 19 d. (IV klasių mokiniams – 2018 m. gegužės 24).

12.5. Ugdymo procese skiriamos atostogos:

|  |  |
| --- | --- |
| Rudens atostogos | 2020 m. spalio 26 d. – spalio 30 d. |
| Žiemos (Kalėdų) atostogos | 2020 m. gruodžio 23 d. – 2021 m. sausio 5 d. |
| Žiemos atostogos | 2021 m. vasario 15 d. – vasario 19 d. |
| Pavasario (Velykų) atostogos | 2021 m. balandžio 06 d. – balandžio 09 d. |
| Vasaros atostogos I-III klasių mokiniams | 2021 m. birželio 21 d. – rugpjūčio 31 d. |

12.6. Vasaros atostogos IV gimnazijos klasės mokiniams skiriamos pasibaigus švietimo ir mokslo ministro nustatytai brandos egzaminų sesijai. Jos trunka iki 2020 m. rugpjūčio 31 d.

13. 2020–2021 mokslo metai. Mokslo metų ir ugdymo proceso pradžia – 2020 m. rugsėjo 1 d.

13.1. Ugdymo proceso trukmė I–III gimnazijos klasės mokiniams – 185 ugdymo dienos, IV gimnazijos klasės mokiniams – 163 ugdymo dienos.

13.2. Mokslo metų pabaiga – IV klasių mokiniams – 2021 m. gegužės 23 d., I-III klasių mokiniams - 2021 m. birželio 20 d.

13.3. I pusmetis 2020 m. rugsėjo 1 d. – 2021 m. sausio 31 d., II pusmetis - 2021 m. vasario 1 d. - 2021 m. birželio 20 d. (IV klasių mokiniams – 2021 m. gegužės 23 d.).

13.4. Ugdymo procese mokiniams skiriamos: rudens, žiemos (Kalėdų), žiemos, pavasario (Velykų) atostogos.

13.5. Ugdymo procese skiriamos atostogos:

|  |  |
| --- | --- |
| Rudens atostogos | 2020 m. spalio 26 d. – spalio 30 d. |
| Žiemos (Kalėdų) atostogos | 2020 m. gruodžio 23 d. – 2021 m. sausio 5 d. |
| Žiemos atostogos | 2021 m. vasario 15 d. – vasario 19 d. |
| Pavasario (Velykų) atostogos | 2021 m. balandžio 06 d. – balandžio 09 d. |
| Vasaros atostogos I-III klasių mokiniams | 2021 m. birželio 21 d. – rugpjūčio 31 d. |

13.6. Vasaros atostogos IV gimnazijos klasės mokiniams skiriamos pasibaigus švietimo ir mokslo ministro nustatytai brandos egzaminų sesijai. Jos trunka iki 2021 m. rugpjūčio 31 d.

14. Jeigu gimnazijos IV klasės mokinys laiko pasirinktą brandos egzaminą ar įskaitą pavasario (Velykų) atostogų metu, atostogų diena, per kurią jis laiko egzaminą ar įskaitą, nukeliama į artimiausią darbo dieną po atostogų. Jeigu IV klasės mokinys laiko pasirinktą brandos egzaminą ugdymo proceso metu, jo pageidavimu gali būti suteikiama laisva diena prieš brandos egzaminą. Ši diena įskaičiuojama į ugdymo dienų skaičių.

15. Gimnazijos direktorius, esant aplinkybėms, keliančioms pavojų mokinių sveikatai ar gyvybei, ar paskelbus ekstremaliąją padėtį, priima sprendimus dėl ugdymo proceso koregavimo. Ekstremalioji padėtis – tai padėtis, kuri susidaro dėl kilusio ekstremalaus (gamtinio, techninio, ekologinio ar socialinio) įvykio ir kelia didelį pavojų žmonių gyvybei ar sveikatai, turtui, gamtai arba lemia žmonių žūtį, sužalojimą ar didelius turtinius nuostolius. Sprendimą dėl ekstremaliosios padėties paskelbimo nelaimės apimtoje savivaldybės teritorijoje priima savivaldybės administracijos direktorius. Gimnazijos direktorius apie priimtus sprendimus dėl ugdymo proceso koregavimo informuoja savivaldybės vykdomąją instituciją ar jos įgaliotą asmenį.

16. Jei oro temperatūra 25 laipsniai šalčio ar žemesnė, gimnazijos mokiniai į mokyklą gali nevykti. Ugdymo procesas, atvykusiems į gimnaziją mokiniams, vykdomas. Mokiniams, neatvykusiems į gimnaziją, mokymuisi reikalinga informacija skelbiama gimnazijos elektroniniame dienyne. Šios dienos įskaičiuojamos į ugdymo dienų skaičių.

17. Šiltuoju metų laikotarpiu, temperatūrai mokymosi patalpose viršijus numatytąją Lietuvos higienos normoje HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2017 m. kovo 13 d. įsakymu Nr. V-284 „Dėl Lietuvos higienos normos HN 21:2017. „Mokykla, vykdanti bendrojo ugdymo programas. Bendrieji sveikatos saugos reikalavimai“ (2011 m. rugpjūčio 10 d. Nr. V-773 nauja redakcija) (toliau – Higienos norma), ugdymo procesas gali būti koreguojamas ir organizuojamas kitose erdvėse.

18. Gimnazija, įgyvendinanti pagrindinio ir vidurinio ugdymo programą, ugdymo procesą skirsto pusmečiais.

19. Pagrindinė ugdymo proceso organizavimo forma – pamoka. Mokinių ugdymosi poreikiams tenkinti, mokymosi pagalbai teikti I-II klasių mokiniams, skirta 518 pamokų per 2 mokslo metus ir III-IV klasių mokiniams – 840 pamokų per 2 mokslo metus.

**2. GIMNAZIJOS UGDYMO PLANO ĮGYVENDINIMAS**

20. Gimnazijos Ugdymo planas rengiamas dvejiems mokslo metams, koreguojamas pagal poreikį. Rengiant gimnazijos ugdymo planą, ugdymo programoms įgyvendinti bendruomenė (Gimnazijos taryba) susitarė:

20.1. Gimnazijos mokinių pasiekimų ir pažangos vertinimą organizuoti vadovaujantis „Mokinių pažangos ir pasiekimų vertinimo tvarka“, patvirtinta Vilniaus Žemynos gimnazijos direktoriaus 2019 m. birželio 28 d. įsakymu Nr. V1-346.

20.2. Mokiniams, kurie nepasiekia bendrųjų programų patenkinamo pasiekimų lygmens (toliau – žemi pasiekimai) mokymosi pagalbą teikti vadovaujantis „Mokymosi pagalbos mokiniui teikimo tvarkos aprašu“, patvirtintu Vilniaus Žemynos gimnazijos direktoriaus 2019 m. birželio 28 d. įsakymu Nr. V1-348.

20.3. Gimnazijos ugdymo turinį planuoti ir įgyvendinti jo stebėseną, vadovaujantis „Vilniaus Žemynos gimnazijos ugdymo turinio ir procesų stebėsenos tvarkos aprašu“, patvirtintu Vilniaus Žemynos gimnazijos direktoriaus 2016 m. birželio 30 d. įsakymu Nr. V1-342. Ugdymo turinį planuoja mokytojai, atsižvelgdami į dalykų bendrąsias ugdymo bei brandos egzaminų programas, jose keliamus reikalavimus. Stebėsena vykdoma vertinant pamokas, koreguojant ilgalaikius planus, atliekant mokytojams savianalizę.

20.4. Siekdami įgyvendinti Pagrindinio ir Vidurinio ugdymo bendrąsias programas, ir užtikrinti gimnazijos numatytus tikslus, gimnazija turi dalyvauti tarptautiniame Baltijos jūros projekte (BSP), būti asocijuota UNESCO mokykla, aktyviai dalyvauti „Jaunojo tyrėjo“ projekte, kaupti patirtį įgyvendinant CLILL ir SY STEAM nuostatas.

20.5. Įvertindami gamtamokslinio ir humanitarinio ugdymo studijų programų Lietuvoje populiarumą bei perspektyvumą, gimnazijoje sudaryti sąlygas mokiniams ne tik mokytis pagal Pagrindinio ir Vidurinio ugdymo bendrąsias programas, bet ir stiprinti gamtos, tiksliųjų mokslų, humanitarinius, socialinius ugdymo dalykus su galimybe tokiems dalykams keisti individualų mokinio ugdymosi planą pagal mokinių poreikius II, III gimnazijos klasėse.

20.6. Papildomas programas į ugdymo turinį integruoti vadovaujantis „Vilniaus Žemynos gimnazijos papildomų ugdymo, prevencinių, kitų ugdymą papildančių programų integravimo į ugdymo turinį tvarka“, patvirtinta direktoriaus 2017 m. liepos 18 d. įsakymu Nr. V1-273.

20.7. Įtraukiant bendruomenės narius, per dvejus mokslo metus įdiegti klasių vadovų veikloje gimnazijoje socialinių ir emocinių kompetencijų bei asmenybės ugdymo prevencinę programą LIONS QUEST  ,,Raktai į sėkmę“ (IX – XII klasėms) bei 2020 – 2021 m. m. - Psichoaktyviųjų medžiagų vartojimo prevencijos programą „Savu keliu“ (Specialiosios pedagogikos ir psichologijos centras).

20.8. Mokiniams švietimo pagalbą teikti vadovaujantis „Švietimo pagalbos teikimo mokiniui modelio aprašu“, patvirtintu Vilniaus Žemynos gimnazijos direktoriaus 2016 m. rugsėjo 1 d. įsakymu Nr. V1-305.

20.9. Brandos darbą organizuoti viduriniame ugdyme gimnazijoje vadovaujantis Lietuvos Respublikos švietimo ir mokslo ministro 2015 m. rugpjūčio 13 d. įsakymu Nr. V-893 „Dėl Brandos darbo programos patvirtinimo“.

20.10. Mokinio individualaus ugdymo planas sudaromas vadovaujantis „Vidurinio ugdymo programos įgyvendinimo tvarkos aprašu“, patvirtintu Vilniaus Žemynos gimnazijos direktoriaus 2017 m. liepos 19 d. įsakymu Nr. V1-275. Individualus ugdymo planas sudaromas: mokiniui, kuris mokosi gimnazijoje pagal vidurinio ugdymo programą; asmeniui, atvykusiam mokytis iš užsienio ar mokiniui, turinčiam specialiųjų ugdymosi poreikių ir ugdomam pagal individualizuotą ugdymo programą mokiniui.

20.11. Taikyti laikinųjų grupių sudarymo principus ir mokinių skaičių vadovaujantis „Vidurinio ugdymo programos įgyvendinimo tvarkos aprašu“, patvirtintu Vilniaus Žemynos gimnazijos direktoriaus 2017 m. liepos 19 d. įsakymas Nr. V1-275.

20.12. Mokinio pasirinkto dalyko, dalyko kurso ar dalyko modulio mokėjimo lygio keitimą arba pasirinkto dalyko, dalyko kurso ar dalyko modulio atsisakymą ir naujo pasirinkimą vykdyti, vadovaujantis gimnazijos „Mokinių dalykų, dalykų kursų, pasirenkamųjų dalykų, modulių keitimo tvarka“, patvirtinta gimnazijos direktoriaus 2016 m. vasario 18 d. įsakymu Nr. V1-89.

20.13. Siekiant aktyviai įtraukti mokinių tėvus (globėjus, rūpintojus) į mokinio ugdymo(si) procesą, bendradarbiavimą su mokinių tėvais (globėjais, rūpintojais) vykdyti vadovaujantis „Vilniaus Žemynos gimnazijos bendradarbiavimo su mokinių tėvais (globėjais, rūpintojais) ir jų informavimo tvarkos aprašu“, patvirtintu 2017 m. liepos 18 d. įsakymu Nr. V1-274.

**3. MOKYKLOS UGDYMO TURINIO ĮGYVENDINIMO PLANAVIMAS**

21. Gimnazija, įgyvendindama pagrindinio ir vidurinio ugdymo programas, sudaro sąlygas mokiniui mokytis mokinių, mokinių ir mokytojų, kitų mokyklos darbuotojų pagarba vienas kitam grįstoje psichologiškai, dvasiškai ir fiziškai sveikoje ir saugioje aplinkoje.

22. Į gimnazijos ugdymo turinį Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai programos patvirtinimo“ (toliau – sveikatos programa) integruojama vadovaujantis „Vilniaus Žemynos gimnazijos papildomų ugdymo, prevencinių, kitų ugdymą papildančių programų integravimo į ugdymo turinį tvarka“, patvirtinta gimnazijos direktoriaus 2017 m. liepos 18 d. įsakymu Nr. V1-273. Už programos vykdymą atsakingi mokytojai, o už įgyvendinimo priežiūrą atsakingi ugdymo skyrių vedėjai.

23. Bendruomenė užtikrina tinkamą ir savalaikį reagavimą į patyčių ir smurto apraiškas, vadovaujantis gimnazijos „Patyčių prevencijos ir intervencijos vykdymo tvarkos aprašu, patvirtintu Vilniaus Žemynos gimnazijos direktoriaus 2016 m. rugsėjo 1 d. įsakymu Nr.V1-305. Gimnazijoje mokiniui saugia ir palankia ugdymosi aplinka rūpinasi ir mokinio gerovės užtikrinimo klausimus sprendžia gimnazijos Vaiko gerovės komisija, kuri vadovaujasi „Mokyklos [vaiko](http://litlex/Litlex/LL.DLL?Tekstas=1?Id=147670&Zd=vaiko%2Bgerov%EBs%2Bkomisijos%2B&BF=4" \l "5z) [gerovės](http://litlex/Litlex/LL.DLL?Tekstas=1?Id=147670&Zd=vaiko%2Bgerov%EBs%2Bkomisijos%2B&BF=4#6z) [komisijos](http://litlex/Litlex/LL.DLL?Tekstas=1?Id=147670&Zd=vaiko%2Bgerov%EBs%2Bkomisijos%2B&BF=4#7z) sudarymo ir jos darbo organizavimo tvarkos aprašu“, patvirtintu Lietuvos Respublikos švietimo ir mokslo ministro 2011 m. balandžio 11 d. įsakymu [Nr. V-579](http://litlex/Litlex/ll.dll?Tekstas=1&Id=147670&BF=1) „Dėl Mokyklos [vaiko](http://litlex/Litlex/LL.DLL?Tekstas=1?Id=234082&Zd=vaiko%2Bgerov%EBs%2Bkomisijos%2B&BF=4#5z) [gerovės](http://litlex/Litlex/LL.DLL?Tekstas=1?Id=234082&Zd=vaiko%2Bgerov%EBs%2Bkomisijos%2B&BF=4#6z) [komisijos](http://litlex/Litlex/LL.DLL?Tekstas=1?Id=234082&Zd=vaiko%2Bgerov%EBs%2Bkomisijos%2B&BF=4#7z) sudarymo ir jos darbo organizavimo tvarkos aprašo patvirtinimo“.

24. Ugdymo karjerai programa įgyvendinama vadovaujantis „Papildomų ugdymo, prevencinių, kitų ugdymą papildančių programų integravimo į ugdymo turinį tvarkos aprašu“, patvirtintu 2017 m. liepos 18 d. direktoriaus įsakymu Nr. Nr. V1 – 273.

25. Gimnazija, įgyvendindama ugdymo turinį, vadovaujasi „Smurto prevencijos įgyvendinimo mokyklose rekomendacijomis“, patvirtintomis Lietuvos Respublikos švietimo ir mokslo ministro 2017 m. kovo 2 d. įsakymu Nr. V-190, organizuoja kryptingas sveikos gyvensenos stiprinimo veiklas ir įgyvendina prevencinę „Alkoholio, tabako ir kitų psichiką veikiančių medžiagų vartojimo prevencijos programą“, patvirtintą Lietuvos Respublikos švietimo ir mokslo ministro įsakymu Nr. ISAK-494 2006 m. kovo 17 d., ją integruodama į klasės auklėtojo, neformalaus švietimo veiklas.

26. Gimnazija sudaro galimybes mokiniui kiekvieną dieną po pamokų užsiimti fiziškai aktyvia veikla, siūlant sveikatinimo užsiėmimus pagal einamųjų mokslo metų sporto salės užimtumo grafiką.

27. Pažintinė, kultūrinė, meninė, kūrybinė veikla (toliau – pažintinė kultūrinė veikla) – mokyklos ugdymo turinio dalis. Ši veikla įgyvendinama atsižvelgiant į Pagrindinio ir Vidurinio ugdymo bendrosiose programose numatytą dalykų turinį, mokinių amžių ir  organizuojama gimnazijoje ar už jos ribų. Pažintinei ir kultūrinei veiklai per mokslo metus skiriama iki 10 mokymosi dienų. Gimnazijoje pažintinė, kultūrinė, edukacinė veikla vykdoma vadovaujantis „Pažintinės, kultūrinės veiklos ir edukacinių išvykų organizavimo tvarkos aprašu“, patvirtintu Vilniaus Žemynos gimnazijos direktoriaus 2017 m. rugpjūčio 31 d. įsakymu Nr. V1-292.

28. Mokiniams, besimokantiems pagal Pagrindinio ugdymo II pakopos programą, socialinę-pilietinę, projektinę veiklą organizuojama vadovaujantis „Projektinės ir socialinės-pilietinės veiklos organizavimo tvarkos aprašu“, patvirtintu Vilniaus Žemynos gimnazijos direktoriaus 2017 m. liepos 18 d. įsakymu Nr. V1-272.

29. Socialinė – pilietinė veikla mokiniui, kuris mokosi pagal pagrindinio ugdymo programą, yra privaloma. Jai skiriama 10 valandų per mokslo metus. Socialinė – pilietinė ir projektinė veikla fiksuojama socialinės - pilietinės veiklos apskaitos lape ir elektroniniame dienyne. (Mokiniai turi galimybę atlikti šio pobūdžio veiklas savarankiškai, glaudžiai gimnazijai bendradarbiaujant su asociacijomis, savivaldos institucijomis ir kitais socialiniais partneriais).

**4. MOKINIŲ MOKYMOSI KRŪVIO REGULIAVIMAS**

30. Vadovaujantis Higienos norma gimnazijoje ugdymo procesui organizuoti sudaromas tvarkaraštis. Mokymosi krūvį mokiniui gimnazijoje siekiama paskirstyti proporcingai. Mokiniui, kuris mokosi pagal pagrindinio / vidurinio ugdymo programą, skiriamos ne daugiau kaip 7 pamokos per dieną. Penktadienį organizuojama mažiau pamokų nei kitomis savaitės dienomis.

31. Tausojant mokinio sveikatą, optimizuojant mokymosi krūvius, gimnazijoje vadovaujamasi „Vilniaus Žemynos gimnazijos mokinių mokymosi krūvio reguliavimo tvarka“, patvirtinta gimnazijos direktoriaus 2019 m. liepos 2 d. įsakymu Nr.V1-354.

32. Gimnazijoje vykdoma mokinių mokymosi krūvio stebėsena. Gimnazija užtikrina, kad mokiniams nebūtų per didelio mokymosi krūvio reglamentuodama kontrolinių darbų, namų darbų skyrimą, atleidimą nuo pamokų bei mokymosi pagalbos teikimą mokiniui. Mokinių tėvai (globėjai, rūpintojai) elektroniniu dienynu ar kitu būdu informuojami apie mokiniui siūlomą suteikti mokymosi pagalbą, apie mokinio daromą pažangą.

**5. MOKYMOSI PAGALBOS TEIKIMAS, MOKINIUI, BESIMOKANČIAM PAGAL PAGRINDINIO UGDYMO PROGRAMĄ**

33. Mokymosi pagalba gimnazijoje yra teikiama kiekvienam mokiniui, kuriam ji reikalinga. Vadovaujantis „Vilniaus Žemynos gimnazijos ugdymo turinio ir procesų stebėsenos tvarkos aprašu“, patvirtintu Vilniaus Žemynos gimnazijos direktoriaus 2016 m. birželio 30 d. įsakymu Nr. V1-342, mokymosi procesas gimnazijoje nuolat stebimas ir laiku nustatomi mokiniui kylantys mokymosi sunkumai. Apie atsiradusius mokymosi sunkumus informuojami gimnazijos švietimo pagalbos specialistai, mokinio tėvai (globėjai, rūpintojai) ir vadovaujantis „Mokymosi pagalbos mokiniui teikimo tvarkos aprašu“, patvirtintu Vilniaus Žemynos gimnazijos direktoriaus 2019 m. birželio 28 d. įsakymu Nr. V1-348, visi kartu tariasi, kaip bus organizuojama veiksminga sisteminė pagalba: žemų pasiekimų prevencija, intervencija sprendžiant iškilusias problemas ir kompensacinės priemonės (suteikiama tai, ko mokiniai negali gauti namuose, ir pan.).

34. Gerindama mokinių pasiekimus ir pažangą gimnazija stiprina mokinių lankomumo ir vėlavimų stebėseną bei kontrolę, vadovaudamasi „Mokinių pamokų lankomumo registracijos, apskaitos ir kontrolės tvarkos aprašu“, patvirtintu 2019-06-28 direktoriaus įsakymu Nr. V1-349.

35. Mokymosi pagalbos teikimo veiksmingumas gimnazijoje analizuojamas ir kompleksiškai vertinamas pagal individualią mokinių pažangą ir pasiekimų dinamiką, nustatomą diagnostinių vertinimų metu.

36. Gimnazija skiria humanitarinio ir socialinio ugdymo skyriaus vedėją Žanetą Vaškevičienę atsakinga už mokymosi pasiekimų stebėsenos koordinavimą, gerinimą ir mokymosi pagalbos teikimo organizavimą mokiniams, kurie mokosi pagal pagrindinio ugdymosi programos II dalį.

**6. LAIKINŲJŲ MOKYMOSI GRUPIŲ SUDARYMAS**

37. Gimnazija, įgyvendindama pagrindinio ir vidurinio ugdymo programas, nustato laikinosios mokymosi grupės dydį pagal skirtas mokymo lėšas. Mokinių skaičius laikinojoje grupėje negali būti didesnis nei teisės aktais nustatytas didžiausias mokinių skaičius klasėje.

38. Mokyklos ugdymo turiniui įgyvendinti klasėje sudaromos laikinosios grupės:

38.1. doriniam ugdymui, jeigu tos pačios klasės mokiniai yra pasirinkę ir tikybą, ir etiką;

38.2. informacinių technologijų ir technologijų dalykams mokyti, atsižvelgiant į darbo vietų kabinetuose skaičių, kurį nustato Higienos norma;

38.3. užsienio kalboms, jei klasėje mokosi ne mažiau kaip 21 mokinys;

39. Klasė į grupes dalijama ir sudaromos laikinosios grupės mokymosi pagalbai (pavyzdžiui, konsultacijoms) teikti, jeigu gimnazijai pakanka mokymo lėšų.

**7. MOKINIŲ MOKYMO NAMIE ORGANIZAVIMAS**

40. Mokinių mokymas namie organizuojamas, vadovaujantis Lietuvos Respublikos Švietimo ir mokslo ministro 2016 m. gruodžio 16 d. įsakymu Nr. V-1125 “ Dėl Švietimo ir mokslo ministro 2012 m. rugsėjo 26 d. įsakymo Nr. V-1405 „Dėl mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ pakeitimo“ ir „Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“.

41. Mokiniai namie mokomi savarankišku ar (ir) nuotoliniu mokymo proceso organizavimo būdu. Nuotoliniu mokymo proceso organizavimo būdu gali būti mokomi mokiniai, tik pritarus gydytojų konsultacinei komisijai. Mokiniui, mokomam namie, gimnazija, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.

42. Savarankišku mokymo proceso organizavimo būdu namie mokomam mokiniui gimnazijos I–II klasėse – 555 pamokos per mokslo metus, per savaitę – 15, gimnazijos III klasėje – 518, IV klasėje – 462 pamokos per mokslo metus, per savaitę – 14 pamokų. Dalį pamokų gydytojų konsultacinės komisijos leidimu mokinys gali lankyti mokykloje arba mokytis nuotoliniu mokymo proceso organizavimo būdu.

43. Mokiniams, kurie mokosi namie nuotoliniu mokymo proceso organizavimo būdu pavienio mokymosi forma, skiriama iki 15 procentų, grupinio mokymosi forma – iki 40 procentų Bendrųjų ugdymo planų reikalavimuose nustatyto pamokų skaičiaus mokiniui per savaitę ar per mokslo metus.

44. Suderinus su mokinio tėvais (globėjais, rūpintojais), mokyklos vadovo įsakymu mokinys gali nesimokyti menų, dailės, muzikos, technologijų ir kūno kultūros. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Dalis pamokų, gydytojo leidimu lankomų mokykloje, įrašoma į mokinio individualų ugdymo planą. Mokyklos sprendimu mokiniui, kuris mokosi namuose, gali būti skiriama iki 2 papildomų pamokų per savaitę. Šias pamokas siūloma panaudoti mokinio pasiekimams gerinti.

**III. PAGRINDINIO UGDYMO PROGRAMOS VYKDYMAS**

**1. PAGRINDINIO UGDYMO PROGRAMOS VYKDYMO BENDROSIOS NUOSTATOS**

45. Gimnazija įgyvendina Pagrindinio ugdymo bendrąsias programas, kurias sudaro dorinio, kalbų, matematikos, gamtamokslinio ugdymo, technologinio, socialinio, meninio, fizinio ugdymo sritys ir privalomi, pasirenkamieji dalykai, jų moduliai bei neformalus švietimas (žr. lentelėje):

|  |  |  |
| --- | --- | --- |
| VILNIAUS ŽEMYNOS GIMNAZIJOS I-II KLASIŲ  UGDYMO PLANAS 2019 - 2020 m. m. | | |
| **UGDYMO SRITYS** | **Valandų skaičius klasėms** | |
| **I klasė** | **II klasė** |
| **Dorinis ugdymas** (tikyba arba etika) | 37 | 37 |
| **Kalbos:** |  | |
| Lietuvių kalba ir literatūra | 185 | 185 |
| Užsienio kalba (1-oji) (anglų k.) | 111 | 148 |
| Užsienio kalba (2-oji) (vokiečių, rusų, prancūzų) | 74 | 74 |
| **Matematika** | 148 | 148 |
| **Gamtamokslinis ugdymas:** |  | |
| Biologija | 74 | 37 |
| Fizika | 74 | 74 |
| Chemija | 74 | 74 |
| **Integruotas dalykas (lietuvių kalba/istorija; lietuvių kalba/teatras, matematika/IT; fizika/IT; biologijos mokslai )** | 37 | 37 |
| **Informacinės technologijos** | 37 | 37 |
| **Socialinis ugdymas:** |  | |
| Istorija | 74 | 74 |
| Pilietiškumo pagrindai | 37 | 37 |
| Geografija | 74 | 37 |
| Ekonomika ir verslumas | - | 37 |
| **Meninis ugdymas** |  | |
| Dailė | 37 | 37 |
| Muzika | 37 | 37 |
| **Technologijos** | 55,5 | 37 |
| **Fizinis ugdymas** | 74 | 74 |
| **Žmogaus sauga** | 18,5 | 0 |
| **Pasirenkamieji dalykai** |  | |
| Psichologija | 37 | 37 |
| Italų kalba | 37 | 37 |
| Prancūzų kalba | 37 | 37 |
| Japonų kalba | 37 | 37 |
| Rusų kalba | 37 | 37 |
| **Dalykų moduliai** |  | |
| Filologinės dėlionės | 37 | 37 |
| Ekokultūra | 37 | 37 |
| Biologija (IKDM) | 37 | 37 |
| Chemija (IKDM) | 37 | 37 |
| Fizika gamtoje ir technologijose | 37 | 37 |
| Geometrija kasdieniniame gyvenime | 37 | 37 |
| Planuojame, kombinuojame, tikimės | 37 | 37 |
| Anglijos kultūra | 37 | 37 |
| Istorijos paslaptys | 37 | 37 |
| Inžinerija ir projektavimas | 37 | 37 |
| Robotika ir programavimas | 37 | 37 |
| Projektinis darbas | 10 val. ilgalaikis projektas / arba integruotas į dalyką projekto metodas | 10 val. ilgalaikis projektas / arba integruotas į dalyką projekto metodas |
| **Minimalus privalomų pamokų skaičius** | 31 | 31 |
| Pažintinė ir kultūrinė veikla | 30 | 30 |
| Socialinė-pilietinė veikla | 10 | 10 |
| Pamokos ugdymo poreikiams tenkinti, mokymosi pagalbai teikti | 518 | |
| **Neformalusis švietimas** | 185 | |

Pastabos:

\*Alkoholio, tabako ir kitų psichiką veikiančių medžiagų vartojimo prevencijos programa integruojama į dorinio ugdymo, biologijos, chemijos dalykų turinį ir klasės auklėtojo, neformaliojo švietimo veiklas.

\*Rengimo šeimai ir lytiškumo ugdymo programa integruojama į dorinio ugdymo, biologijos, chemijos, technologijų dalykų turinį.

\*Sveikatos ugdymo bendroji programa integruojama į kūno kultūros, biologijos, chemijos, technologijų, žmogaus saugos dalykų turinį ir klasės vadovo veiklą.

\*Pagrindinio ugdymo etninės kultūros bendroji programa integruojama į lietuvių kalbos, menų dalykų turinį ir projektinę veiklą.

**\***Ugdymo karjerai programa integruojama į visų dalykų turinį ir klasių vadovų veiklą.

\*Laisvės kovų istorijos mokymas integruojamas į istorijos, lietuvių kalbos ir pilietiškumo pamokas.

\*Projektinė veikla vykdoma I-II gimnazijos klasėse. Per mokslo metus skiriama 10 val. I – II klasėse projektinė veikla integruojama į dalykus (vykdomas projektinis pamokos metodas) arba vykdomas ilgalaikis teminis projektas.

46. Mokiniui sudaromos sąlygos pagal polinkius ir gebėjimus rinktis pasirenkamuosius dalykus (pavyzdžiui, psichologijos, japonų kalbos, ekokultūros ir kitus dalykus (žr. lentelėje).

47. Gimnazija skiria adaptacinį laikotarpį pradedantiems mokytis pagal pagrindinio ugdymo programos antrąją dalį ir naujai atvykusiems mokiniams. Adaptacinis periodas siekia dvi savaites. Siekiant padėti mokiniams sėkmingai adaptuotis, į šią veiklą įtraukiamas klasės auklėtojas, mokinių savivaldos nariai, gimnazijos švietimo pagalbos specialistai, mokinių tėvai. Per adaptacinį laikotarpį (dvi savaites) stebima individuali mokinių pažanga, tačiau pasiekimai pažymiais nevertinami.

48. Gimnazijoje mokiniui netaikomas nuotolinio mokymo proceso organizavimo būdas.

**2. DALYKŲ SRIČIŲ UGDYMO TURINIO ĮGYVENDINIMAS**

49. Gimnazijoje ugdymo sričių turinio įgyvendinimas vykdomas:

49.1. Dorinis ugdymas. Dorinio ugdymo dalyką mokiniui iki 14 metų parenka tėvai (kiti teisėti atstovai), o nuo 14 metų mokinys savarankiškai renkasi pats. Siekiant užtikrinti mokymosi tęstinumą ir nuoseklumą, etiką arba tikybą mokinys renkasi dvejiems metams (gimnazijos I–II klasėms).

49.2. Lietuvių kalba ir literatūra. Gimnazija, formuodama kalbos ugdymo turinį: siūlo mokiniams rinktis pasirenkamąjį dalyką „Filologinė dėlionės“, skirtą lietuvių kalbos ir literatūros įgūdžiams formuoti ir skaitymo gebėjimų pasiekimams gerinti, kalbos vartojimo praktikai ir tobulinimui. Į lietuvių kalbos ir literatūros programos įgyvendinimą integruojamas istorijos ar teatro pagrindų mokymas, skiriant ne mažiau kaip 18 pamokų. Integruojant dalyko ir istorijos arba dalyko ir teatro programas, pamoką gali planuoti ir dalyko mokytoją konsultuoti informacinių technologijų mokytojas arba pamokoje gali dirbti du mokytojai (dalyko ir istorijos/dalyko ir teatro).

49.3. Užsienio kalbos. Užsienio kalbos (anglų, vokiečių, rusų, prancūzų), pradėtos mokytis pagal pradinio ugdymo programą, gimnazijoje toliau mokomasi kaip pirmosios iki pagrindinio ugdymo programos pabaigos. Mokinys nuo 14 iki 16 metų tėvų (rūpintojų) sutikimu pats renkasi antrąją užsienio kalbą: anglų, prancūzų, rusų ar vokiečių. Mokinys toliau mokosi pagal pagrindinio ugdymo programą) ir sąlygas pasirinktos kalbos. Baigiant pagrindinio ugdymo programą, organizuojamas užsienio kalbų pasiekimų patikrinimas centralizuotai parengtais kalbos mokėjimo lygio nustatymo testais (pateikiamais per duomenų perdavimo sistemą KELTAS). Keisti užsienio kalbą, nebaigus pagrindinio ugdymo programos, galima tik tokiu atveju, jeigu mokinio norimos mokytis užsienio kalbos pasiekimų lygis ne žemesnis, nei numatyta tos kalbos bendrojoje programoje. Gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus. Gimnazijoje kaip dalyko modulis yra įgyvendinamas integruotas dalyko ir užsienio kalbos mokymas (IKDM).

49.4. Gamtos mokslai. Gimnazija užtikrina, kad gamtos mokslų dalykų turinyje, būtų skiriama laiko mokinių eksperimentiniams ir praktiniams įgūdžiams ugdyti. Gimnazija organizuoja kryptingą gamtamokslinę tiriamąją veiklą, siūlydama: pasirenkamuosius dalykus, dalykų modulius, (Biologijos IKDM modulis, Chemijos IKDM modulis) dalyvavimą „Baltijos jūros“, „Let‘s Take Care of Planet“ projektuose, UNESCO asocijuotų mokyklų, VGTU inicijuotose ir kt. tiriamosiose veiklose. Integruojant (fizikos ir IT) ar pagilinant (biologijos) dalyko programas, pamoką gali planuoti ir dalyko mokytoją konsultuoti informacinių technologijų mokytojas arba pamokoje gali dirbti du mokytojai (dalyko ir IT). Biologijos dalyko mokytojui turint tinkamus skaitmeninio raštingumo dalykinius gebėjimus, dirba vienas mokytojas.

49.5. Technologijos. Mokiniams, kurie pradeda mokytis pagal pagrindinio ugdymo programos antrąją dalį, technologijų dalykas prasideda nuo privalomo 17 valandų integruoto technologijų kurso. Mokiniai, baigę integruoto technologijų kurso programą, pagal savo interesus ir polinkius renkasi kurią nors privalomą technologijų programą (mitybos, tekstilės, gaminių dizaino ir technologijų). Mokiniai pasibaigus vieneriems mokslo metams gali keisti pasirinktą technologijų programą.

49.6. Informacinės technologijos. Integruojant dalyko ir informacinių technologijų programas, pamoką planuoja ir pamokoje dirba du mokytojai (dalyko ir fizikos; dalyko ir matematikos). Gimnazijos I–II klasių informacinių technologijų kursą sudaro privalomoji dalis ir vienas iš pasirenkamųjų programavimo pradmenų, kompiuterinės leidybos pradmenų arba tinklalapių kūrimo pradmenų modulių. Modulį renkasi mokinys.

49.7. Socialiniai mokslai. Mokykla, įgyvendindama socialinių mokslų ugdymo turinį, gimnazijos I–II klasių mokinių projektinio darbo (tyrimo, kūrybinių darbų, socialinės veiklos) gebėjimams ugdyti skiria 20 procentų dalykui skirtų pamokų laiko per mokslo metus. Laisvės kovų istorijai mokyti skiriama ne mažiau kaip 18 pamokų, integruojant temas į pilietiškumo pagrindų pamokas. Gimnazija siūlo mokiniams pasirinkti mokytis Nacionalinio saugumo ir krašto gynybos modulį pagal Nacionalinio saugumo ir krašto gynybos programą, patvirtintą Lietuvos Respublikos švietimo ir mokslo ministro 2017 m. lapkričio 28 d. įsakymu Nr. V–943 „Dėl Nacionalinio saugumo ir krašto gynybos programos patvirtinimo“. Šiai programai įgyvendinti skiriamos dalykų modulių valandos.

49.8. Fizinis ugdymas. Organizuojant fizinio ugdymo pamokas klasės dalinamos į grupes. Specialiosios medicininės fizinio pajėgumo grupės mokiniai gali dalyvauti pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą. Neskiriama ir neatliekama pratimų, galinčių skatinti ligų paūmėjimą. Parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Dėl ligos pobūdžio negalintiesiems atlikti įprastų užduočių kūno kultūros mokytojai skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas. Gimnazijoje sudarytos sąlygos rinktis neformaliojo ugdymo būrelius arba naudotis sveikatinimo valandomis, skirtomis fizinio aktyvumo veikloms. Gimnazija mokiniams, atleistiems nuo fizinio ugdymo pamokų dėl sveikatos ir laikinai dėl ligos, siūlo kitą veiklą (pavyzdžiui, stalo žaidimus, šaškes, šachmatus, veiklą informaciniame centre, konsultacijas, ir pan.).

50. Gimnazijos ugdymo plano kontaktinių valandų skaičius neviršija Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ numatyto kontaktinių valandų skaičiaus ir atitinka minimalų pamokų skaičių, nurodytą Pagrindinio ugdymo programai grupinio mokymosi forma kasdieniu ar nuotoliniu mokymo proceso organizavimo būdu įgyvendinti per dvejus mokslo metus Bendrajame ugdymo plane.

**IV. VIDURINIO UGDYMO PROGRAMOS VYKDYMAS**

51. Gimnazija įgyvendina dviejų mokslo metų Vidurinio ugdymo bendrąsias programas, kurias sudaro šios sritys: dorinis ugdymas: (etika, katalikų tikyba); kalbos: lietuvių kalba ir literatūra, užsienio kalbos: anglų kalba, II užsienio – rusų, vokiečių, prancūzų kalbos; matematika; gamtamokslinis ugdymas: biologija, chemija, fizika, socialinis ugdymas: istorija, geografija; meninis ugdymas: dailė, fotografija, muzika, šokis, teatras; informacinės technologijos; technologijos; fizinis ugdymas; bendrųjų kompetencijų ugdymas (žr. lentelėje).

52. Vidurinio ugdymo turinį sudaro: privaloma dalis: privalomi mokytis dalykai ir privalomai pasirenkamieji dalykai pavyzdžiui, dalykų moduliai, dalykai, brandos darbas; laisvai pasirenkama dalis: pasirenkamieji dalykai, dalykų moduliai. Pasirenkamieji dalykų moduliai neskaičiuojami kaip atskiri dalykai:

|  |  |  |  |  |
| --- | --- | --- | --- | --- |
| VILNIAUS ŽEMYNOS GIMNAZIJOS III – IV KLASIŲ  UGDYMO PLANAS 2019 – 2020 M. M. | | | | |
| **UGDYMO SRITYS** | **Valandų skaičius klasėms ir kursui** | | | |
| **III klasė** | | **IV klasė** | |
| **B** | **A** | **B** | **A** |
| **Dorinis ugdymas** |  | | | |
| Tikyba | 37 | - | 33 | - |
| Etika | 37 | - | 33 | - |
| **Lietuvių kalba ir literatūra** | 148 | 222 | 132 | 198 |
| **Užsienio kalba (B1/B2 lygis)** |  |  |  |  |
| Anglų |  | 148 |  | 132 |
| **Socialinis ugdymas** |  | | | |
| Istorija | 74 | 111 | 66 | 99 |
| Geografija | 74 | 111 | 66 | 99 |
| **Matematika** | 148 | 185 | 132 | 165 |
| **Gamtos mokslai** |  | | | |
| Biologija | 74 | 111 | 66 | 99 |
| Fizika | 74 | 111 | 66 | 99+33\*\* |
| Chemija | 74 | 111 | 66 | 99 |
| **Menai** |  |  |  |  |
| Dailė | 74 | 111 | 66 | 99 |
| Muzika | 74 | 111 | 66 | 99 |
| Teatras | 74 | 111 | 66 | 99 |
| Šokis | 74 | 111 | 66 | 99 |
| Fotografija | 74 | 111 | 66 | 99 |
| **Kūno kultūra** |  | | | |
| Fizinis lavinimas | 74 | 148 | 66 | 132 |
| Pasirinkta sporto šaka | 74 | - | 66 | - |
| **Žmogaus sauga** | 18,5\*\* | - | - | - |
| Informacinės technologijos | 37 | 74 | 33 | 66 |
| **Užsienio kalbos (A2/B1/B2 lygis)** |  | | | |
| Vokiečių | 111 | | 99 | |
| Rusų | 111 | | 99 | |
| Prancūzų | 111 | | 99 | |
| **Pasirenkamieji dalykai** |  | |  | |
| Braižyba | 37 | | 33 | |
| Psichologija | 37 | | 33 | |
| Teisinis ugdymas | 37 | | 33 | |
| Italų kalba | 37 | | 33 | |
| Prancūzų kalba | 37 | | 33 | |
| Japonų kalba | 37 | | 33 | |
| Rusų kalba | 37 | | 33 | |
| Vokiečių kalba | 37 | | 33 | |
| Ugdymas karjerai | 37 | | 33 | |
| Meno istorija | 37 | | 33 | |
| Retorika | 37 | | 33 | |
| Dizainas | 37 | | 33 | |
| Scenos judesys | 37 | | 33 | |
| Šokio kultūra | 37 | | 33 | |
| **Dalykų moduliai** |  | | | |
| Biologija (VGTU programa) | 37 | | 33 | |
| Chemija (VGTU programa) | 37 | | 33 | |
| Fizika (VGTU programa) | 37 | | 33 | |
| Filologinės dėlionės | 37 | | 33 | |
| Matematika (VGTU programa) | 37 | | 33 | |
| Anglų kultūra | 37 | | 33 | |
| Istorijos žinovas | 37 | | 33 | |
| Inžinerija ir projektavimas | 37 | | 33 | |
| Robotika ir programavimas | 37 | | 33 | |
| Projektinė veikla | 10 val. ilgalaikis projektas | |  | |
| **Minimalus privalomas pamokų skaičius per savaitę** | 1036 (28 savaitinės) pamokos | | 924 (28 savaitinės) pamokos | |
| Neformalus švietimas | 111 | | 99 | |
| Pažintinė ir kultūrinė veikla | 30 | | 20 | |
| Pamokos ugdymo poreikiams tenkinti | 444 | | 396 | |

Pastabos:

Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“

Vidurinio ugdymo etninės kultūros bendrąją programa, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos ir vidurinio ugdymo etninės kultūros bendrosios programos patvirtinimo“.

Žmogaus sauga integruojama į dalykų ugdymo turinį ir klasės auklėtojo veiklą\*\*

\*Savanoriška veikla, susijusi su karjeros ugdymu atliekama per mokymosi dienas, skirtas pažintinei kultūrinei veiklai.

\*Sveikatos ugdymo bendroji programa integruojama į kūno kultūros, biologijos, chemijos, technologijų, žmogaus saugos dalykų turinį ir klasės vadovo veiklą.

\*Alkoholio, tabako ir kitų psichiką veikiančių medžiagų vartojimo prevencijos programa integruojama į dorinio ugdymo, biologijos, chemijos dalykų turinį ir klasės auklėtojo veiklą.

\*Rengimo šeimai ir lytiškumo ugdymo programa integruojama į dorinio ugdymo, biologijos, chemijos, technologijų dalykų turinį.

\* III klasėse projektinė veikla integruojama į dalykus (vykdomas ilgalaikis teminis projektas .

53. Gimnazija sudaro sąlygas mokiniui pagal susidarytą individualų ugdymo planą pagilinti pasirinktų sričių, dalykų kompetencijas, pasirengti laikyti brandos egzaminus ir pasiruošti tęsti mokymąsi. Mokinys, padedant tėvams (globėjams, rūpintojams), kartu su mokytojais ir ugdymo karjerai specialistu, atsižvelgdamas į gimnazijos siūlymus ir tolimesnius ugdymosi tikslus, apsisprendžia dėl brandos darbo rengimo ir pasirengia individualų ugdymo planą, vadovaudamasis „Vidurinio ugdymo programos įgyvendinimo tvarkos aprašu“, patvirtintu Vilniaus Žemynos gimnazijos direktoriaus 2017 m. liepos 19 d. įsakymu Nr. V1-275.

54. Mokinio pasirinkti mokytis dalykai tampa privalomi. Jeigu pasirinkto dalyko programos mokinys nebaigia ir nepasiekia joje numatytų pasiekimų – pripažįstama, kad jis jo nesimokė.

55. Mokinys keičia pasirinktus individualaus ugdymo plano dalykus, dalyko programas pagal „Vilniaus Žemynos gimnazijos dalykų, dalykų kursų, pasirenkamųjų dalykų, modulių keitimo tvarką“, patvirtintą gimnazijos direktoriaus 2016 m. vasario 18 d. įsakymu Nr. V1-89.

56. Gimnazija užtikrina, kad privalomų, privalomai ir laisvai pasirenkamų dalykų mokinio individualiame plane būtų ne mažiau nei 8, o minimalus pamokų skaičius per savaitę – 28. Didinant pamokų skaičių per savaitę, laikomasi Higienos normoje numatyto pamokų skaičiaus per dieną. Mokiniui, atvykusiam iš kitos mokyklos, gimnazija užtikrina galimybę įgyvendinti savo individualų ugdymo planą arba, nesant tam sąlygų, pasiūlyti keisti pasirinktus dalykus ar modulius.

57. Laikinosios grupės vidurinio ugdymo programai įgyvendinti sudaromos iš mokinių, kurie pasirenka tą pačią bendrojo ugdymo dalyko kurso programą, tą patį dalyko modulį ar pasirenkamąjį dalyką.

58. Gimnazija padeda mokiniams susipažinti su profesijų įvairove ir pasirinkimo galimybėmis, planuoti tolesnį savo mokymąsi ir (ar) darbinę veiklą, karjerą. Gimnazija, formuodama ir įgyvendindama ugdymo turinį pagal Vidurinio ugdymo bendrąsias programas diferencijuoja ugdymą bei integruoja į dalykų ugdymo turinį Ugdymo karjerai programą, patvirtintą Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ ir „Vidurinio ugdymo etninės kultūros bendrąją programą“, patvirtintą Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos ir vidurinio ugdymo etninės kultūros bendrosios programos patvirtinimo“, bei „Žmogaus saugos dalyko bendrąją programą“, patvirtintą Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 .

59. Mokinių mokymas namuose organizuojamas vadovaujantis Bendrųjų ugdymo planų nuostatais. Mokiniams, kurie mokosi savarankiškai ar nuotoliniu būdu pavienio mokymosi forma, konsultacijoms skiriama iki 15 procentų, o besimokantiems grupinio mokymosi forma – 40 procentų Bendrųjų ugdymo planų 93 punktu nustatyto savaitinių ir (ar) metinių pamokų skaičiaus.

60. Specialiosios medicininės fizinio pajėgumo grupės mokinių fizinis ugdymas gimnazijoje organizuojamas, vadovaujantis Bendrųjų ugdymo planų reikalavimais.

**V. ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PAGRINDINIO, VIDURINIO UGDYMO PROGRAMOS DALĮ AR PAGRINDINIO UGDYMO PROGRAMĄ, UGDYMO ORGANIZAVIMAS**

61.Gimnazija, atvykus asmeniui, baigusiam užsienio valstybės, tarptautinės organizacijos pagrindinio, vidurinio ugdymo programos dalį ar pagrindinio ugdymo programą (toliau – tarptautinė bendrojo ugdymo programa):

61.1. priima jį mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ (toliau – Nuosekliojo mokymosi tvarkos aprašas). Išsiaiškinus atvykusiojo asmens lūkesčius ir norus mokytis kartu su bendraamžiais, švietimo pagalbos poreikį ar poreikį tam tikrą dalį laiko intensyviai mokytis lietuvių kalbos;

61.2. informuoja savivaldybės vykdomąją instituciją ar jos įgaliotą asmenį,

61.3. kartu su mokinio tėvais (globėjais ir rūpintojais) numato atvykusio mokytis asmens tolesnio mokymosi perspektyvą, aptaria švietimo pagalbos poreikį ar poreikį tam tikrą laiko dalį intensyviai mokytis lietuvių kalbos;

61.4. paskiria asmenis (kuruojantį skyriaus vadovą bei klasės auklėtoją), galinčius padėti atvykusiam asmeniui sklandžiai įsitraukti į mokyklos bendruomenės gyvenimą, mokytis ir ugdytis, prireikus pasitelkia mokinius savanorius;

61.5. sudaro mokinio mokymosi individualų planą, kuriame gali būti numatytas ir pamokų skaičiaus perskirstymas tarp dalykų, numatytų Bendrųjų ugdymo planų 77, 93 punktuose, pavyzdžiui, sudarant galimybę kurį laiką nesimokyti kai kurių dalykų ar jų dalies, bet nepažeidžiant mokinio mokymosi poreikių;

61.6. numato preliminarią mokinio adaptacinio laikotarpio trukmę, mokyklos teikiamos pagalbos formas ir būdus, mokyklos, mokinio ir mokinio tėvų (globėjų ir rūpintojų) įsipareigojimus. Adaptaciniu laikotarpiu stebi mokinių individualią pažangą ir jų pasiekimų nevertina pažymiais. Užsitęsus mokinio adaptacijai ar iškilus sunkumų, susijusių su adaptacija, į adaptacijos procesų valdymą įtraukia mokyklos vaiko gerovės komisiją;

61.7. nuolat bendradarbiauja su mokinio tėvais (globėjais ir rūpintojais) ar teisėtais mokinio atstovais ir teikia informaciją apie mokinio mokymąsi, daromą pažangą;

61.8. siūlo neformaliojo vaikų švietimo veiklas, konsultuoja dėl jų pasirinkimo;

61.9.koordinuoja dalykų mokytojų darbą su atvykusiu mokiniu ir mokinio tėvais (globėjais, rūpintojais).

62. Jeigu mokinys nemoka ar menkai moka lietuvių kalbą, gimnazija organizuoja:

62.1. lietuvių kalbos mokymąsi intensyviu būdu (išlyginamosiose grupėse ar kitomis formomis), kartu užtikrindama, kad kitus dalykus (pavyzdžiui, menus, gamtos mokslus ir kt.) jis mokytųsi kartu su bendraamžiais;

62.2. intensyvų vien lietuvių kalbos mokymąsi iki vienų metų (išimtiniais atvejais ir ilgiau) ar trumpiau ir pagalbos pagal mokinio poreikius teikimą kelerius (2–4) metus;

62.3. mokinio mokymąsi kartu su kitais bendraamžiais paskirtoje klasėje, teikiant reikiamą švietimo ir mokymosi pagalbą;

62.4. mokymąsi kitu mokyklos siūlomu būdu, suderintu su mokinio tėvais (globėjais ir rūpintojais).

**VI. MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**1. BENDROSIOS NUOSTATOS**

63. Gimnazija, formuodama mokinio, turinčio specialiųjų ugdymo poreikių, ugdymo turinį ir organizuodama, įgyvendindama ugdymo procesą, vadovaujasi bendrosiomis programomis ir atsižvelgia į mokinio mokymosi ir švietimo pagalbos poreikius, bei švietimo pagalbos specialistų, mokyklos vaiko gerovės komisijos, pedagoginių psichologinių ar švietimo pagalbos tarnybų rekomendacijas.

64. Mokiniui, kuris mokosi pagal **pritaikytą** bendrojo ugdymo programą, individualus ugdymo planas sudaromas vadovaujantis Bendrųjų ugdymo planų 77 ir 93 punktais dalykų programoms įgyvendinti nurodomu pamokų skaičiumi, kuris gali būti koreguojamas iki 20 procentų. Bendras pamokų ir neformaliojo švietimo pamokų skaičius gali būti didinamas atsižvelgiant į mokinio galias ir ugdymosi poreikius, specialistų rekomendacijas.

65. Įgyvendindama Pagrindinio ugdymo **individualizuotas** programas gimnazija vadovaujasi bendrųjų ugdymo planų 6 priedu.

**2. INDIVIDUALAUS UGDYMO PLANO RENGIMAS**

66. Gimnazija, rengdama individualų ugdymo planą mokiniui su specialiais poreikiais, kuris ugdomas pagal **individualizuotą** programą, vadovaujasi Bendrųjų ugdymo planų nurodytu pagrindinio ugdymo dalykų programoms įgyvendinti skiriamų pamokų skaičiumi ir:

66.1. iki 30 procentų koreguoja dalykų programoms įgyvendinti skiriamų metinių pamokų skaičių (nemažinant nustatyto mokiniui minimalaus pamokų skaičiaus per savaitę);

66.2. didina pamokų, skirtų socialinei veiklai, ugdymui profesinei karjerai, medijų ir informaciniam raštingumui ir t. t., skaičių, siekiant plėtoti asmens kompetencijas ir tenkinti mokinio ugdymosi poreikius;

66.3. keičia individualiai pagalbai skiriamų valandų (pamokų) skaičių;

66.4. keičia pamokų trukmę;

66.5. moko tik vienos užsienio kalbos mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), judesio ir padėties, bendrųjų mokymosi sutrikimų ar turintį kochlearinius implantus;

66.6. nemoko užsienio kalbų turinčiojo kompleksinių negalių ir (ar) kompleksinių sutrikimų, į kurių sudėtį įeina klausos sutrikimai (išskyrus nežymų klausos sutrikimą). Užsienio kalbų pamokų laikas gali būti skiriamas lietuvių, kalbai mokyti;

66.7. nemoko muzikos turinčiojo klausos sutrikimą (išskyrus nežymų);

66.8. nemoko technologijų turinčiojo judesio ir padėties bei neurologinių sutrikimų (išskyrus lengvus). Mokinys gali rinktis kitus individualaus ugdymo plano dalykus, tenkinančius specialiuosius ugdymosi poreikius, gali gauti pedagoginę pagalbą.

67. Gimnazija, mokiniui su specialiais poreikiais, kuris mokosi pagal **pritaikytą** bendrojo ugdymo programą gali:

67.1. iki 20 procentų koreguoti dalykų programoms įgyvendinti skiriamų metinių pamokų skaičių (nemažinant nustatyto mokiniui minimalaus pamokų skaičiaus per savaitę);

67.2. Sutrikusios klausos, sutrikusios regos, sutrikusios kalbos ir kitos komunikacijos, kurčneregio ar judesio ir padėties sutrikimų turinčio mokinio ugdymo planą sudaryti vadovaujantis Bendrųjų ugdymo planų 99.1. ir 99.5 punktais.

68. Bendrojo ugdymo dalykų programas gimnazijoje pritaiko mokytojas, atsižvelgdamas į mokinio gebėjimus ir galias, pedagoginių psichologinių ar švietimo pagalbos tarnybų ir (ar) vaiko gerovės komisijos narių rekomendacijas.

69. Gimnazijos mokytojus konsultuoja švietimo pagalbos specialistai ir aptarnaujančios pedagoginės psichologinės ar švietimo pagalbos tarnybos.

**3. MOKINIŲ, TURINČIŲ SPECIALIŲJŲ UGDYMOSI POREIKIŲ,  
MOKYMOSI PASIEKIMŲ IR PAŽANGOS VERTINIMAS**

70. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų 23 punkto nuostatomis.

71. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal bendrojoje programoje numatytus pasiekimus, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi). Mokytojas, fiksuoja mokinio su specialiaisiais poreikiais ugdymo programos turinio ir vertinimo pritaikymą dalyko ilgalaikiuose ugdymo planuose.

72. Dėl mokinio, kuris mokosi pagal individualizuotą pagrindinio ugdymo programą, mokymosi pasiekimų vertinimo (būdų, periodiškumo) ir įforminimo sprendžia dėstantis mokytojas, pagal individualizuotoje pagrindinio ugdymo programoje numatytus pasiekimus, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais. Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius.

73. Mokinių su specialiaisiais poreikiais pasiekimai gimnazijoje vertinami pažymiais, atsižvelgiant į mokinio galias ir negales.

**4. SPECIALIOSIOS PEDAGOGINĖS IR SPECIALIOSIOS PAGALBOS MOKINIAMS TEIKIMAS**

74. Gimnazija specialiąją pedagoginę ir specialiąją pagalbą mokiniui teikia vadovaudamasi teisės aktais ir įgyvendindama pedagoginės psichologinės ar švietimo pagalbos tarnybos ir mokyklos vaiko gerovės komisijos rekomendacijomis.

75. Specialioji pedagoginė pagalba gimnazijoje teikiama vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“;

76. Specialioji pagalba gimnazijoje teikiama vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.

77. Gimnazijoje ugdymo proceso metu ar pasibaigus ugdymo procesui, atsižvelgiant į mokinio galias, keliamus ugdymo(si) tikslus, tenkinant jo reikmes. Siekiant įtraukties į bendrą ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.

**5. MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

78. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja gimnazija pagal vaiko gerovės komisijos ir pedagoginės psichologinės ar švietimo pagalbos tarnybos, gydytojų rekomendacijas sudariusi individualų ugdymo planą mokymosi namie laikotarpiui.

79. Mokiniui, kuris gimnazijoje mokosi pagal **pritaikytą** bendrojo ugdymo programą, mokyti namie mokykla skiria pamokų vadovaudamasi Bendrųjų ugdymo planų 56–60 ir 77, 93 punktais, iš jų iki 74 pamokų skiriama konsultacijoms.

80. Mokinio, kuris mokosi pagal **individualizuotą** pagrindinio ugdymo programą, mokymas namie organizuojamas vadovaujantis Bendrųjų ugdymo planų 56–60 punktais. Mokyti namie skiriamos ne mažiau kaip 296 valandos per metus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_